জেমস মন্‌রো

জেমস মন্‌রো (এপ্রিল ২৮, ১৭৫৮ – জুলাই ৪, ১৮৩১) মার্কিন যুক্তরাষ্ট্রের পঞ্চম রাষ্ট্রপতি। তিনি ১৮১৭ থেকে ১৮২৫ সাল পর্যন্ত যুক্তরাষ্ট্রের রাষ্ট্রপতি ছিলেন। মন্‌রো মার্কিন যুক্তরাষ্ট্রের স্থপতিদের মধ্যে শেষ রাষ্ট্রপতি ছিলেন এবং ভার্জিনিয়া রাজবংশ ও রিপাবলিকান প্রজন্মের শেষ রাষ্ট্রপতি ছিলেন। ১৭৮০ থেকে ১৭৮৩ সাল পর্যন্ত থমাস জেফারসনের অধীনে আইন বিষয়ে পড়াশুনার পর তিনি মহাদেশীয় কংগ্রেসের রাষ্ট্রদূত হিসেবে যোগ দেন। ১৭৯০ সালে তিনি প্রথম মার্কিন যুক্তরাষ্ট্রের কংগ্রেসে সিনেটর হিসেবে নির্বাচিত হন এবং ডেমোক্র্যাটিক-রিপাবলিকানসের সাথে যোগ দেন। ১৮১২ সালে মার্কিন যুক্তরাষ্ট্রের স্বাধীনতা যুদ্ধের সময় মন্‌রো রাষ্ট্রপতি জেমস ম্যাডিসনের অধীনে থেকে গুরুত্বপূর্ণ দায়িত্ব পালন করেন। জেমস মন্‌রো ১৯৫৭ সালের ২৮ এপ্রিল মার্কিন যুক্তরাষ্ট্রের ভার্জিনিয়ার ওয়েস্টমোরল্যান্ড কাউন্টিতে জন্মগ্রহণ করেন। স্থানটি মন্‌রো হল, ভার্জিনিয়া থেকে ১ মাইল দূরে অবস্থিত। জেমস মন্‌রোর পারিবারিক বাসস্থান ১৯৭৯ সালে ন্যাশনাল রেজিস্টার অফ হিস্ট্রিকাল প্লেসেস-এ তালিকাভুক্ত হয়। তার বাবা স্পেন্স মন্‌রো (১৭২৭–১৭৭৪) একটি ছোট বাগানের মালিক ছিলেন এবং পাশাপাশি কাঠমিস্ত্রির কাজ করতেন। তার মা এলিজাবেথ জোন্স (১৭৩০–১৭৭৪) স্পেন্স মন্‌রোকে ১৭৫২ সালে বিয়ে করেন। তার প্রপিতামহ প্যাট্রিক অ্যান্ড্রু মন্‌রো ১৭শ শতাব্দীর মাঝামাঝিতে স্কটল্যান্ড থেকে আমেরিকায় আসেন। ১৬৫০ সালে তিনি ওয়েস্টমোরল্যান্ড কাউন্টি, ভার্জিনিয়ার ওয়াশিংটন প্যারিসে জায়গা কিনে বসবাস শুরু করেন। জেমস মন্‌রোর অন্যান্য পূর্বপুরুষদের মধ্যে ফ্রেঞ্চ হ্যুগুনট ১৭০০ সালে ভার্জিনিয়ায় আসেন। জেমস মন্‌রোর শিক্ষায় হাতেখড়ি হয় তার মা এলিজাবেথের কাছে। ১১ থেকে ১৬ বছর কিশোর মন্‌রো ক্যাম্পবেল টাউন একাডেমিতে পড়াশুনা করেন। এই বিদ্যালয় চালাতেন ওয়াশিংটন প্যারিসের রেভারেন্ড আর্চিবাল্ড ক্যাম্পবেল। সেখানে জন মার্শাল, পরবর্তীতে যুক্তরাষ্ট্রের প্রধান বিচারপতি, তার সহপাঠী ছিলেন। ১৭৭৪ সালে তার বাবা মারা গেলে তিনি তার বাবার ছোট বাগান ও দাসদের মালিকানা লাভ করেন এবং দাস সংগে যোগদান করেন। ১৬ বছর বয়সী মন্‌রো তার মামা প্রভাবশালী জজ জোসেফ জোন্সের সাথে সুসম্পর্ক গড়ে তোলেন। জোসেফ জোন্স লন্ডনের ইন্‌স অফ কোর্ট-এ পড়াশুনা করেন এবং মন্‌রোর বাবার সম্পত্তির তত্ত্বাবধায়ক ছিলেন। সে বছর মন্‌রো কলেজ অফ উইলিয়াম অ্যান্ড ম্যারিতে ভর্তি হন। জেমস মন্‌রো ১৬ ফেব্রুয়ারি, ১৭৮৬ নিউ ইয়র্ক সিটিতে এলিজাবেথ কোর্টরাইটকে (১৭৬৮-১৮৩০) বিয়ে করেন। এলিজাবেথ লরেন্স কোর্টরাইট ও হান্নাহ অ্যাস্পিনওয়াল কোর্টরাইট দম্পতির কন্যা। কংগ্রেসে থাকাকালীন মন্‌রোর এলিজাবেথের সাথে তার প্রথম সাক্ষাৎ হয় তৎকালীন অস্থায়ী রাজধানী নিউ ইয়র্কে। লং আইল্যান্ড, নিউ ইয়র্ক-এ স্বল্পকালীন মধুচন্দ্রিমার পর তারা নিউ ইয়র্ক সিটিতে ফিরে আসেন এবং কংগ্রেস মুলতবি ঘোষণা হওয়া পর্যন্ত তারা এলিজাবেথের বাবার বাড়িতে বাস করে। মন্‌রো দম্পতির সন্তানসন্ততিরা হল: এলিজা কোর্টরাইট মন্‌রো হে (১৭৮৬-১৮০৪): এলিজা ১৭৮৬ সালে ভার্জিনিয়ার ফ্রিডেরিক্‌সবার্গে জন্মগ্রহণ করে। তার বাবা ফ্রান্সে মার্কিন যুক্তরাষ্ট্রের রাষ্ট্রদূত থাকাকালীন সে প্যারিসের মাদাম ক্যাম্পেন-এ পড়াশুনা করে। ১৮০৮ সালে তার ভার্জিনিয়ার এটর্নি জর্জ হের সাথে বিয়ে হয়। জর্জ হে অ্যারন বুরের মামলার প্রসিকিউটর ছিলেন ও পরে মার্কিন যুক্তরাষ্ট্রের জেলা জজ ছিলেন। তাদের মেয়ে হর্টেন্সের নামকরণ করা হয় এলিজার বাল্যকালের বান্ধবী নেপোলিয়ন বোনাপার্টের মেয়ে হর্টেন্সে দে বিউহারনাইস-এর নামানুসারে। এলিজা ২৭ জানুয়ারি, ১৮৪০ সালে মৃত্যুবরণ করেন। জেমস স্পেন্স মন্‌রো (১৭৯৯-১৮০১) - তার কবরে জে এস মন্‌রো নাম পাওয়া যায়, তবে সে সময়ের নামের ধরন অনুযায়ী ধারণা করা হয় তার নামও তার পারিবারিক নামেই রাখা হয়েছিল। মারিয়া হেস্টার মন্‌রো (১৮০৪-১৮৫০) - ১৮২০ সালে ৮ মার্চ স্যামুয়েল এল গোভারনেয়ার-এর সাথে বিয়ে হয়, এটিই হোয়াইট হাউজে কোন রাষ্ট্রপতির সন্তানের প্রথম বিবাহ। $১০০ সিলভার সার্টিফিকেট-এ মন্‌রো জেমস মন্‌রো ডলার প্রথম মন্‌রোর পোস্টেজ স্ট্যাম্প, ইস্যু ১৯০৪ অ্যাশ লন-হাইল্যান্ড-এ মন্‌রোর প্রতিকৃতি ভার্জিনিয়া বিশ্ববিদ্যালয়-এ মন্‌রো হল জীবনী প্রবেশদ্বার মার্কিন যুক্তরাষ্ট্রের রাষ্ট্রপতিদের তালিকা Harlow Unger, James Monroe: The Last Founding Father (2009). কর্মী (২০১০-০৭-০৯)। "জাতীয় নিবন্ধন তথ্য পদ্ধতি"। ঐতিহাসিক স্থানসমূহের জাতীয় নিবন্ধন। জাতীয় পার্ক পরিষেবা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Harry Ammon, James Monroe: The Quest for National Identity (1990), p. 577 Peter Kolchin, American Slavery, 1611–1877, New York: Hill and Wang, 1993, p. 28 "First Lady Biography: Elizabeth Monroe"। মে ৯, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৩, ২০১২।  February 3, 1840, The Observer (London, England), page 1: "BIRTHS, MARRIAGES, AND DEATHS...DIED... [January] 27th, at her residence in the Champs Elysees, Paris, Mrs. Elizabeth K. M. Hay, relict of the late George Hay, Esq., of Virginia, and daughter of the late James Monroe, Esq., formerly President of the United States of America.", "How many wedding ceremonies have been held at the White House?"। While House History web site। The White House Historical Association। ২৬ মে ২০১১ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৭।  Doug Wead (২০০৮)। "Murder at the Wedding Maria Hester Monroe"। ৫ মে ২০১১ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৭।  Excerpt from All The President's Children: Triumph and Tragedy in the Lives of America's First Families। Simon and Schuster। ২০০৪। আইএসবিএন 978-0-7434-4633-4।